L’Esplai Les Sitges celebra Halloween amb una terrorífica vesprada/nit d’activitats
2025-07-24

Els components de l’Esplai Les Sitges viuran, dissabte que ve, una de les vesprades/nits més aterridores de l’any, ja que els monitors de l’Esplai han preparat una jornada d’activitats per a celebrar Halloween d’una manera divertida però…terrorífica!!

A les 19 hores, la Casa de Cultura es transformarà en el passatge del terror de l’Hotel Transilvània i, després d’aquesta visita en la qual no faltaran els esglais més divertits i els personatges més característics de Halloween tindrà lloc el “sopar dels morts” en la qual també poden participar les famílies dels xiquets i joves que componen l’Esplai i els seus amics. Donant així per iniciat el curs.

Una vesprada/nit terroríficament divertida que de segur provoca més rialles que esglais.